cyanic-selkie/wikianc huggingface dataset:
Կարլի թատրոն
Պատմություն
Այն բանից հետո, երբ Կարլը հեռանում է թատրոնից, նրա թատրոնը ղեկավարում են բազմաթիվ մարդիկ. տնօրեններն ու ռեժիսորներն փոխվում էին գեթե ամեն տարի։ Մի քանի անգամ, ֆիանանսական դժվարությունների հետ կապված, թատրոնը փակվել է։ Վերջին անգամ այն բացվել է Սոցիալիստական արվեստի կենտրոնի հովանավորությամբ Դավիթ Յոզեֆ Բախի գլխավորությամբ։ Բախի խումբն իր առաջ նպատակ էր դրել թատրոնը «նոր սոցիալիստական կենտրոնի» վերածել, և այդ գաղափարախոսությոն տեսանկյունից բեմադրվել է Էրնստ Ֆիշերի «Լենին» ներկայացումը ։ Սակայն ֆինանսական ճգնաժամը չի հաղթահարվում, և «սոցիալիստական նոր թատրոնի» համար Կարլի թատրոնը իր պատմության մեջ վերջին անգամ փակվում է 1929 թվականի մայիսին ։ Այն այլևս չի բացվում. 1944 թվականին թատրոնի շենքը խիստ տուժում է ավիառմբակոծումների ժամանակ, իսկ 1951 թվականին վերջնականապես քանդվում է ։
Արտաքին հղումներ
Կատեգորիա:Ավստրիայի թատրոններ Կատեգորիա:Վիեննայի թատրոններ Կատեգորիա:1847 կառուցումն ավարտված թատրոններ
Հնագրավաճառ
Հնագրավաճառ, բուկինիստ, գրքի առևտրի մասնագետ, զբաղվում է օգտագործված տպագիր արտադրանքի առք ու վաճառքով։ Հնագրավաճառ-անտիկվարները գիտակ են հնագույն և հազվագյուտ հրատարակությունների։
Կատեգորիա:Գրքեր Կատեգորիա:Մասնագիտություններ
Նատալյա Բրոդսկայա
Նատալյա Վալենտինովնա Բրոդսկայա, խորհրդային և ռուս արվեստաբան, արվեստի պատմաբան, քննադատ։ Նկարիչների միության անդամ 1966 թվականից ի վեր, Ֆրանսիական հանրապետության արվեստի և գրականության շքանշանակիր։
Կենսագրություն
Ծնվել է Լենինգրադում 1937 թվականի հուլիսի 29-ին։ Հայրը՝ Վալենտին Յակովլևիչ Բրոդսկին, արվեստաբան էր, դասավանդում էր Արվեստի ակադեմիայում և համալսարանում, ղեկավարում էր Նկարիչների միության Լենինգրադի մասնաճյուղի քննադատության բաժինը։ Մայրը`Ելիզավետա Պետրովնա Բրոդսկայան, արվեստաբան էր և դասավանդում է Գեղարվեստի ակադեմիայում։
1955 թվականին ավարտել է Ռեպինի անվան Գեղանկարչության և ճարտարապետության ինստիտուտի արվեստի տեսության և պատմության ֆակուլտետը։ Արվեստաբաբության թեկնածու է, ավարտել է Էրմիտաժի ասպիրանտուրան, 1973 թվականին պաշտպանել դիսերտացիա «Ֆելիքս Վալլոտոնի փորագրությունները» թեմայով։ 1961 թվականից աշխատում է Պետական ​​Էրմիտաժում (առաջատար գիտաշխատող) և մասնագիտացել է Ֆրանսիայի և Շվեյցարիայի արվեստի բնագավառում։ Զբաղվում է Էրմիտաժի էքսկուրսավարների և դասախոսների պատրաստմամբ, պատրաստում էքսկուրսիաների և դասախոսությունների շարքեր Ֆրանսիայի արվեստի վերաբերյալ, կարդում հանրային դասախոսություններ, մասնակցում Էրմիտաժի կայքի համար տեքստերի ստեղծմանը և շատ այլ աշխատանքների։ 1979 թվականին դրամաշնորհ է ստացել Շվեյցարիայի «Pro Helvetia» հիմնադրամից Վալլոտոնի ստեղծագործությունները Շվեյցարիայի թանգարաններում և հավաքածուներում ուսումնասիրելու համար։
Այժմ աշխատում է պետական Էրմիտաժում որպես առաջատար գիտաշխատող։ Մասնագիտանում է ֆրանսիական արվեստի բնագավառում։
Արտաքին հղումներ
Կատեգորիա:Ռուս արվեստաբաններ Կատեգորիա:Ռուս քննադատներ
Ալֆրեդ Գոմիս
Ալֆրեդ Գոմիս (Alfred Gomis, ), սենեգալցի պրոֆեսիոնալ ֆուտբոլիստ։ Ներկայումս հանդես է գալիս ՍՊԱԼ-ի և Սենեգալի ազգային հավաքականի կազմում։ Խաղում է դարպասապահի դիրքում ։
Տորինո
Գոմիսը Տորինոյի ակադեմիայի սան է ։ 2013 թվականի հուլիսի 3-ին նա վարձավճարով տեղափոխվեց Կրոտոնե ։ Իր պրոֆեսիոնալ դեբյուտը նշեց օգոստոսի 17-ին՝ Իտալիայի գավաթի Ռեջինայի դեմ խաղում ։ Առաջին հանդիպումը Սերիա B-ում անցկացրեց օգոստոսի 31-ին՝ Չեզենայի դեմ խաղում ։ Կրոտոնեի կազմում Գոմիսը անցկացրեց 41 հանդիպում՝ 11 խաղում պահելով իր դարպասը անառիկ։ 2014 թվականի օգոստոսի 11-ին սենեգալցին վարձավճարով միացավ Ավելինոյին  ։ Իր դեբյուտը ակումբի կազմում նշեց օգոստոսի 17-ին՝ Իտալիայի գավաթի Վենեցիայի դեմ խաղում՝ այս խաղում պահելով իր դարպասը անառիկ ։ Առաջին հանդիպումը առաջնությունում անցկացրեց օգոստոսի 30-ին՝ Պրո Վերչելիի դեմ խաղում ։ Հոկտեմբերի 28-ին՝ Պերուջայի դեմ խաղում նա հետ մղեց Ռոդրիգո Տադեյի 11-մետրանոց հարվածը և այս խաղում գոլ բաց չթողեց ։ Ավելինոյի կազմում Գոմիսը անցկացրեց 33 հանդիպում՝ բաց թողելով 28 գնդակ և 15 խաղում իր դարպասը պահելով անառիկ։
ՍՊԱԼ
2017 թվականի հուլիսի 8-ին Գոմիսը 1 տարվա վարձավճարով միացավ ՍՊԱԼ-ին , ապա ակումբը գնեց նրա լրիվ տրանսֆերը։ Իր դեբյուտը նշեց օգոստոսի 12-ին՝ Իտալիայի գավաթի Ռենատեի դեմ խաղում՝ այս խաղում պահելով իր դարպասը անառիկ ։ Առաջին հանդիպումը Սերիա A-ում անցկացրեց օգոստոսի 20-ին՝ Լացիոյի դեմ խաղում ։ Իր առաջին մրցաշրջանում Գոմիսը անցկացրեց 26 հանդիպում առաջնությունում՝ բաց թողելով 43 գնդակ և ընդամենը 4 խաղում պահելով իր դարպասը անառիկ ։
Միջազգային կարիերա
Գոմիսը իրավասու էր ներկայացնել Իտալիան և Սենեգալը միջազգային ասպարեզում ։ 2013 թվականին նա հրավիրվեց Իտալիայի մինչև 20 տարեկանների երիտասարդական հավաքական, սակայն չանցկացրեց ոչ մի հանդիպում ։ Նույն թվականին դարպասապահը հրավիրվեց Իտալիայի B հավաքական, սակայն կրկին ոչ մի խաղում խաղադաշտ դուրս չեկավ։
Այնուամենայնիվ, Գոմիսը ընտրեց Սենեգալը և Սենեգալի ազգային հավաքականում իր դեբյուտը նշեց 2017 թվականի նոյեմբերի 14-ին՝ Հարավաֆրիկյան Հանրապետության դեմ խաղում ։ 2018 թվականի մայիսին Գոմիսը ընդգրկվեց Սենեգալի՝ աշխարհի առաջնության համար վերջնական կազմում ։ Առաջնությունում նա անցկացրեց 3 հանդիպում, իսկ Սենեգալը դուրս մնաց խմբային փուլից  ՝ «արդար խաղի» միավորներով զիջելով Ճապոնիային  ։
Ակումբային վիճակագրություն
2018 թվականի սեպտեմբերի 30-ի դրությամբ
Միջազգային վիճակագրություն
2018 թվականի սեպտեմբերի 30-ի դրությամբ
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Իտալացի ֆուտբոլիստներ Կատեգորիա:Սենեգալցի ֆուտբոլիստներ Կատեգորիա:Սենեգալի հավաքականի ֆուտբոլիստներ Կատեգորիա:Տորինոյի ֆուտբոլիստներ Կատեգորիա:Կրոտոնեի ֆուտբոլիստներ Կատեգորիա:Ավելինոյի ֆուտբոլիստներ Կատեգորիա:Չեզենայի ֆուտբոլիստներ Կատեգորիա:Բոլոնյայի ֆուտբոլիստներ Կատեգորիա:Սալեռնիտանայի ֆուտբոլիստներ Կատեգորիա:ՍՊԱԼ-ի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ
Հացի օրենքներ
Հացի օրենքներ (Corn Laws), Մեծ Բրիտանիայում, XV—XIX դդ. հացահատիկի և գյուղատնտեսական այլ մթերքների ներմուծումն ու արտահանումը կարգավորող (հիմնականում՝ ներմուծման բարձր և արտահանման ցածր մաքսեր սահմանելու ուղիով) օրենքների ընդհանուր անվանումը։ Հացի օրենքներով ներքին շուկայում կրճատվում էր գյուղատնտեսական մթերքների ծավալը, բարձրանում գինը։
Անգլիական կառավարությունը 1846 թվականին հացի օրենքները վերացրեց։
Տես նաև
Կատեգորիա:Մեծ Բրիտանիայի պատմություն Կատեգորիա:19-րդ դարը Միացյալ Թագավորությունում
Տանյա Ռոբերտս
Տանյա Ռոբերտս (Tanya Roberts, իրական անունը՝ Վիկտորիա Լի Բլում, ), ամերիկացի դերասանուհի։
Ծնվել է՝ հրեա-իռլանդական ընտանիքում։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացի կինոպրոդյուսերներ
Հնատիպ գիրք
Հնատիպ գիրք, մինչև 1800 թվականը տպագրված գրքերի անվանումը։ Հնատիպ գրքերը բազմաբովանդակ են, բայց գերակշռում են կրոնաբարոյական բնույթի երկերը։ Հրատարակվել են նվազագույն տպաքանակով, թղթի, քիչ դեպքերում՝ մագաղաթի վրա։ 1520-ական թվականներից սովորական են դարձել անվանաթերթերը, որոնք մեծ մասամբ երկարաշունչ են, ծանրաբեռնված։ Այնտեղ նշվել են հեղինակի անունը (միշին մասերում), գրքի հրատարակման վայրը, թվականը, տպարանը, տպագրության վերաբերյալ արտոնությունը ևն։ Չնայած XV դ. վերջերից մինչև XVI դ. 20-ական թթ. ընկած ժամանակաշրջանում տպագիր գրքի ձևավորման մեջ կատարված փոփոխություններին՝ շատ կողմերով պահպանվել են XV դ. ավանդները (հիշատակարաններ, պարտադիր զարդագրեր գրքի գլուխների կամ բաժինների սկզբներում, գլխազարդեր, վերջազարդեր, լուսանցագարդեր են)։
Գրքերը կազմվել են և մեծ մասամբ դրվել տախտակե կաշեպատ զարդարուն կազմեր։ Հնագիտական գրքերի մի մասը, նրանց նախնական տեսակը ինկունաբուլաներն են։ Ռուսաստանում հնատիպ են կոչվում մինչև Պետրոս I-ի կողմից 1708 թվականին քաղաքացիական տառատեսակ մտցնելը լույս տեսած գրքերը։
Հայերեն հնագույն գրքերի թիվն անցնում է 1000-ից։ Հայոց բանասիրության ավանդույթով հնատիպ են համարվում մինչև 1800 թվականի դեկտեմբերի 31-ը (ոմանց կարծիքով՝ մինչև 1825 թվականը) տպագրված հայատառ գրքերը։
Գրականություն
Կատեգորիա:Գրքեր
Վտանգավոր բիզնես
«Վտանգավոր բիզնես» (Gringo), ռեժիսոր Նեշ Էդգերտոնի ամերիկյան կատակերգական մարտաֆիլմը, որը նկարահանել է Amazon Studios ընկերությունը ։ Գլխավոր դերակատաներն են Դեյվիդ Օյելոուոն, Ջոել Էդգերտոնը, Ամանդա Սեյֆրիդը և Շարլիզ Թերոնը ։ Ֆիլմի պրեմիերան ԱՄՆ-ում կայացել է 2018 թվականի մարտի 9-ին։
Սյուժե
Ֆիլմը պատմում է բարձրահասակ շիկահերի մասին, որի աշխատակիցներից մեկը ձևացնում է ինքն իր առևանգումն ու կազմակերպությունից փրկագին պահանջում։
Թողարկում
Հիմնական նկարահանումներն սկսվել են 2016 թվականի մարտի 7-ին ։ Այն թողարկվել է 2018 թվականի մարտի 9-ին Amazon Studios և STXfilms ընկերությունների կողմից ։
ԱՄՆ-ում և Կանադայում ֆիլմի շահույթը կազմել է $5 մլն, մյուս երկրներում՝ $6 մլն, ամբողջ աշխարհում՝ $11 մլն ։
Ծանոթագրություններ
Կատեգորիա:2018 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Ամերիկյան քրեական ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան քրեական կինոկատակերգություններ Կատեգորիա:Ֆիլմեր թմրանյութերի մասին Կատեգորիա:STX Entertainment ֆիլմեր
Շողիկ (անձնանուն)
Շողիկ, հայկական ծագում ունեցող իգական անձնանուն, որն առաջացել է հայերեն շող բառին -իկ փաղաքշական մասնիկն ավելացնելով ։ Անձնանունը համարվում է մերթ առանձին անուն, մերթ Շողակաթ և Շողեր անունների գգվական ձևը։ Ամենահին հիշատակությունը թվագրվում է 12-րդ դարով։ Օգտագործվում է մինչև օրս։ Կրճատ տարբերակներից է Շող տարբերակը, իսկ Արցախում օգտագորխվում է նաև Շողի տարբերակը ։
Գրականություն
Կատեգորիա:Հայկական իգական անձնանուններ
Անքնության դեղը
«Անքնության դեղը» (The Cure for Insomnia), Գինեսի ռեկորդների գրքում պաշտոնապես գրանցված է որպես ամենաերկար ֆիլմ ։ Ռեկորդը տևել է տասնինը տարի՝ մինչև 2006 թվականի ապրիլի 23-ը, երբ թողարկվել է «Մատրյոշկա» ֆիլմը։
Սյուժե
Ֆիլմը որպես այդպիսին չունի սյուժե։ Ֆիլմի ողջ ընթացքում, որը տևում է երեքուկես օր, դերասան Լի Գրոբանը հեռուստադիտողի համար կարդում է իր 4080 էջանոց «Անքնության բուժումը» (The Cure for Insomnia) պոեմը։ Մի քանի տեղում պատմվածքն անսպասելիորեն ընդհատվում է «հևի մետալ» և պոռնո ժանրի տեսահոլովակներով։
Ցուցադրություն
Պրեմիերան տեղի է ունեցել Չիկագոյի արվեստի ինստիտուտի լի սրահում 1987 թվականի հունվարի 31-ից մինչև փետրվարի 3-ն ընկած ժամանակահատվածում, առանց ընդհատումների ։
Աղբյուրներ
Կատեգորիա:1987 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան վավերագրական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր
Իվան Պիցել
Իվան Պիցել (Ivan Picelj, ), խորվաթ ժամանակակից նկարիչ, քանդակագործ և գրաֆիկ դիզայներ։
Պիցելը զարգացրել է խորվաթական գեղանկարչության մեջ երկրաչափական աբստրակցիայի հատուկ տարատեսակ՝ օգտագործելով հիմնական գույները և կրճատելով ձևերը երկրաչափական տարրերի։ 1957 թվականին նա ստեղծել է փայտից և մետաղից պատրաստված քանդակներ և հարթաքանդակներ։
Հարուն ալ-Ռաշիդ
Հարուն ալ-Ռաշիդ, խալիֆ 786 թ.-ից։ Աբբասյանների դինաստիայից։ Շարունակել Է Բյուզանդիայի դեմ պայքարը, ասպատակել Փոքր Ասիան։ Նրա օրոք, թեև նկատվում էին արաբական խալիֆայության քայքայման առաջին նշանները, բարձր զարգացման հասան տնտեսությունն ու մշակույթը, իսկ Հայաստանում փոխվեցին բազմաթիվ կառավարիչներ, ծանրացան հարկերը, ուժեղացավ արտագաղթը։ Սակայն խալիֆայության նկատվող թուլությունը նպաստել Է Բագրատունիների հզորացմանը, և 804 թ.-ին Աշոտ Մսակեր Բագրատունին ճանաչվել է Հայոց իշխան։
Իվան Պիցել
Իվան Պիցելը եղել է EXAT 51 խմբի հիմնադիրներ անդամներից մեկը, որում 1950-1956 թվականներին ընկած ժամանակահատվածում ընդգրկվել են ճարտարապետներ Վենեսլավ Ռիխտերը, Բեռնարդո Բեռնարդին, Զդրավկո Բրեգովաչը, Բոժիդար Ռաշիցան և Վլադիմիր Զախարովիչը, ինչպես նաև նկարիչներ Վլադո Քրիստլը և Ալեքսանդր Սրնեցը ։ Նա նաև եղել է Արդյունաբերական դիզայնի ստուդիայի՝ SIO (1956) անդամ։ Պիցելը «Նոր միտումներ» շարժման հիմնադիրներից է՝ Զագրեբում մասնակցելով New Trends-ի 1961-1967 թվականների ցուցադրությանը։ Նկարիչը նաև շատ ժամանակ է անցկացրել Փարիզում, որտեղ համագործակցել է Դենիզ Ռենեի պատկերասրահի հետ ։ Բացի այդ, Պիցելը ինքն իրեն փորձել է գրաֆիկական ձևավորման (պաստառների և գրքերի) ոլորտում՝ սկսած 1960-ական թվականների կեսերից և հրապարակեց չորս գրաֆիկական քարտեզներ՝ «8 seriographies» (1957), «Ծրագրավորվող աշխատանք» (Oeuvre programmeé, 1966), Ցիկլոֆորիա ( Cyclophoria, 1971) և «Տարրական երկրաչափություն» (Géométrie élémentaire, 1973): 1955 թվականին նա կազմակերպել է արդյունաբերական դիզայնի առաջին ցուցահանդեսը Զագրեբում և օգնել է նախագծել Հարավսլավիայի տաղավարները ազգային և միջազգային ցուցահանդեսների համար։
Պիցելի աշխատանքները ցուցադրվել են բազմաթիվ անձնական (1952 թվականից ի վեր) և խմբակային ցուցահանդեսներում, ինչպիսիք են՝ Վենետիկի բիենալեն (1969 և 1972), «Ավանգարդ արվեստի դարը Կենտրոնական և Արևելյան Եվրոպայում» (Բոնն, 1994), «Կառուցողականություն և կինետիկ արվեստ» (Զագրեբ, 1995), «Իվան Պիցել՝ գրաֆիկական գեղարվեստական աշխատություն 1957-2003», Լյուբլյանայի գրաֆիկական արվեստի միջազգային կենտրոնի (MGLC) կենտրոնում (2003), «Պիցել»՝ Դենիզ Ռենեի պատկերասրահում (Ռիվ Գոշ, Փարիզ, 2008)։ Նրա գործերը այժմ Ռիեկեի ժամանականից արվեստի թանգարանի, Զագրեբի ժամանակակից արվեստի թանգարանի, Լոձի արվեստի թանգարանի, Լյուբլյանայի գրաֆիկական արվեստի միջազգային կենտրոնի, Նյու Յորքի ժամանակակից արվեստի թանգարանների հավաքածուների մաս են կազմում ։ Պիցելի ստեղծագործություններից շատերը նաև պատկանում են բազմաթիվ մասնավոր հավաքածուների, ինչպիսիք են՝ Ֆիլիպ Թրեյդի հավաքածուն (Խորվաթիա)։ 1994 թվականին նա արժանացել է Վլադիմիր Նազորի մրցանակին՝ նշանակալի նվաճումների համար ։
Իվան Պիցելը ծնվել է խորվաթական Օկուչանի քաղաքում, իսկ մահացել է Զագրեբում։
Արտաքին հղումներ
Կատեգորիա:Խորվաթ քանդակագործներ Կատեգորիա:Խորվաթ նկարիչներ
Համբույր (նկար, Կլիմտ)
«Համբույր» (The Kiss), ավստրիացի սիմվոլիստ նկարիչ Գուստավ Կլիմտի 1907-1908 թվականներին ստեղծած կտավը, որը գտնվում է Վիեննայի Բելվեդեր պատկերասրահում և համարվում է վաղ նորագույն շրջանի գլուխգործոցներից մեկը։ Այն վիեննական մոդեռնի խորհրդանիշ է և համարվում է Կլիմտի ամենահայտնի աշխատանքը ։ Կտավն ունի 180 սմ բարձրություն, 180 սմ լայնություն, նյութը՝ յուղաներկ և ոսկե շերտեր։
Նկարագրություն
Կտավը ստեղծվել է Կլիմտի այսպես կոչվող «Ոսկե շրջանում», երբ նա նկարել է մի շարք նմանատիպ ոսկեզօծ ոճի աշխատանքներ։ Նկարը քառակուսի է, այստեղ պատկերված է իրար փարված մտերմիկ զույգ, իսկ կտավի մնացած մասը ներկայացված է շողացող, էքստրավագանտ մակերեսով։ Նկարիչը զույգին պատկերել է ծաղկավետ մարգագետնի եզրին։ Տղամարդը հագնել է ոսկե ֆոնին անկանոն տեղադրված սև ու սպիտակ ուղղանկյուններից զգեստ, գլխին կրում է խաղողի որթատունկից պսակ, իսկ կինը ներկայացված է կլորավուն ծաղկավոր թեթև զգեստով, մազերի մեջ ծաղիկներ են։ Նմանատիպ համադրված զույգեր Կլիմտը պատկերել է «Beethoven Frieze» և «Stoclet Frieze» կտավներում։
Աղբյուրներ
Կատեգորիա:Գուստավ Կլիմտի նկարներ Կատեգորիա:1908 նկարներ Կատեգորիա:Համբույր Կատեգորիա:20-րդ դարի նկարներ
Հայաստանի բնության պետական թանգարան
Հայաստանի բնության պետական թանգարան, հիմնադրվել է 1952 թվականին, արտացոլում է Հայաստանի ինքնատիպ բնական համալիրը, բնության բազմազանությունը, վերաբացվել է 2004 թվականին ։
Պատմություն
Խորհրդային տարիներին հիմնվել էր հակակրոնական կոչվող մի յուրահատուկ թանգարան, որը 1952 թվականին վերակառուցվեց որպես բնագիտական թանգարան, այնուհետև 1960 թվականին վերանվանվեց Հայաստանի բնության պետական թանգարան։ Գործում է ՀՀ բնապահպանության նախարարության համակարգում։
1999 թվականին թանգարանը տեղափոխվեց նոր մասնաշենք (թիվ 73 դպրոցի լուծարված մասնաշենքը), իսկ արդեն 2004 թվականին բացվեց հիմնական ցուցադրությունը։ 2000-2004 թվականներին իրանահայ բարերարներ Բելլա և Լևոն Ահարոնյանների մեկենասությամբ թանգարանը հիմնովին վերակառուցվեց ու նոր ցուցադրությամբ ներկայացավ այցելուներին (տնօրեն՝ Իրեն Ֆրանգյան)։
Ցուցադրություն
Թանգարանի ‎‎ֆոնդերում առկա են ավելի քան 6 հազար ցուցանմուշներ, որոնց մեկ երրորդը (շուրջ 2000-ը) ներկայացվում է այցելուներին մշտական և ժամանակավոր ցուցադրություններում։ Չորս սրահներում ցուցադրվում են ‎ֆլորայի և ֆաունայի հազվագյուտ տեսակներ։ Թանգարանում ներկայացվում է բարեգործ և ազգանվեր Ահարոնյանների ընտանիքի անհատական հավաքածուն (վայրի կենդանիների խրտվիլակներ)։
Հավաքածուն արտացոլում է մեր երկրի բնության յուրահատկություններն ու ընդերքի հարստությունը։ Հիմնական ֆոնդում ներառված են կենդանաբանական, բուսաբանական, երկրաբանական, կերպարվեստի լուսանկարներ։ Ներկայացված են կաթնասունների, թռչունների, սողունների, երկկենցաղների, ձկների, միջատների, սարդակերպերի խրտվիլակներ, կմախքներ, մաշկեր, փափկամարմինների խեցիներ, ծառերի կտրվածքներ, հերբարիումի, բրածո բույսերի ու կենդանիների, օգտակար հանածոների նմուշներ, յուղաներկ կտավներ, գծանկարներ և այլն։
«Հայաստանի բնության պետական թանգարան» ՊՈԱԿ
«Հայաստանի բնության պետական թանգարան» ՊՈԱԿ-ի գործունեությունը և նպատակները համաձայն Կանոնադրության հաստատվել են 2003 թվականի փետրվարի 27-ին ։
Կազմակերպության գործունեության առարկան և նպատակը բնակչության էկոլոգիական դաստիարակության և կրթության, ինչպես նաև բնապահպանական քարոզչության իրականացմանը նպաստելն է։
Կազմակերպությունն իրականացնում է ձեռնարկատիրական գործունեության հետևյալ տեսակները՝
Մասնաճյուղեր
Մասնաճյուղը գործում է Շիրակի (Գյումրի)  մարզում։
Կերճանիսի գավառակ
Կերճանիս, գավառակ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր գավառի արևմտյան կողմում։ Արևմուտքից սահմանակից էր Փոքր Հայքին։
Հայաստանի բնության պետական թանգարան
Հասցե
Թանգարանը գտնվում է Երևանի կենտրոնում Տիգրան Մեծ 34 հասցեում։
Արտաքին հղումներ
Կատեգորիա:Երևանի թանգարաններ Կատեգորիա:Բնագիտական թանգարաններ
Օլգա Նեթերսոլ
Կարիերա
Օլգա Իզաբելլա Նեթերսոլը ծնվել է Լոնդոնում և մայրական կողմից ունեցել իսպանական ծագում։ Նրա հայրը փաստաբան Հենրի Նեթհերսոլն էր։ Բեմական դեբյուտը կատարել է Բրայթոնի Արքայական թատրոնում 1887 թվականին ։ 1888 թվականին Նեթհերոլը սկսել է կարևոր դերեր խաղալ Լոնդոնի Գերիք թատրոնում՝ սկզբում Ռութլանդ Բառինգթոնի և Ջոն Հեյրի ղեկավարությամբ։
Կերճանիսի գավառակ
Կենտրոնը Կերճանիս քաղաքն էր։
Օլգա Նեթերսոլ
Կարիերա
Նեթերսոլը շրջագայել է Ավստրալիայում և ԱՄՆ-ում`ժամանակակից ներկայացումներով խաղալով առաջատար դերեր, մասնավորապես Քլայդ Ֆիթչի «Սաֆո» պիեսում, որտեղ նա և իր խաղընկեր Հեմիլթոն Ռևելը ձերբակալվել են «հասարակական պարկեշտությունը խախտելու համար», սակայն հետագայում արդարացվել ։ Նրա հզոր հուզական դերակատարումը, սակայն, մեծ ազդեցություն է թողել մի շարք այլ պիեսների մեջ, ինչպիսին էր «Կարմենը», որով նա կրկին հանդես է եկել Ամերիկայում 1906 թվականին ։
1904 թվականին Փարիզի Օդեոն թատրոնում Նեթերսոլը «The Second Mrs Tanqueray» պիեսում մարմնավորել է գլխավոր դերակատարուհուն ։ Այնուհետև Դե լա Վիլլ թատրոնում խաղացել է Մագդա, Սաֆո, Ադրիեն Լեկուվրու, ինչպես նաև « Կամելիազարդ տիկինը » ֆրանսիական պիեսի՝ Էժեն Սկրիբի ու Էռնեստ Լեգուվեի «Կամիլ» բեմադրության մեջ, իսկ 1907 թվականին՝ «Իսպանացի գնչուն» ներկայացման մեջ ։ Ամեն ամառ Նեթերսոլը մեկ շաբաթ անց էր կացնում դրամատուրգ Էդմոն Ռոստանի տանը։ 1907 թվականին Լոնդոնում հանդես է եկել Ռոստանի «La Samaritaine» պիեսի անգլերեն տարբերակում ։ 1908 թվականի նոյեմբերի 17-ին Théâtre de l'Athénée թատրոնում կայացած համաժողովում Ռոբերտ Էուդեն ասել է, որ Օլգա Նեթերսոլը հորինել է soul kiss համբույրը ։
Կերճանիսի գավառակ
Բնակչություն
Ըստ Վ. Քինեի 1891 թվականին գավառակն ուներ 24927 բնակիչ։
Շողիկ (այլ կիրառումներ)
Շողիկ, եզրույթը կարող է նշանակել՝
Օլգա Նեթերսոլ
Կարիերա
Ռաշել Գաստոն-Շառլի ֆրանսերեն «La Danseuse nue et la Dame a la licorne» վեպի ամերիկացի պարուհու կերպարը հիմնված է Նեթերսոլի անձի վրա ։
Առաջին աշխարհամարտ և հետագա տարիներ
Առաջին աշխարհամարտի տարիներին Նեթերսոլը Լոնդոնում աշխատել է որպես բուժքույր, իսկ ավելի ուշ հիմնել է «Մարդկանց առողջության լիգա», որի համար 1920 թվականին պարգևատրվել է Թագավորական Կարմիր խաչով ։ Կյանքի մնացած մասում համատեղել է թատերական աշխատանքը առողջապահական աշխատանքի հետ։ 1936 թվականին արժանացել է Բրիտանական կայսրության շքանշանի։
Կերճանիսի գավառակ
Վարչական բաժանում
1891 թվականին Կերճանիսն ուներ 148 գյուղ, որից զուտ հայկական է 3 գյուղ՝ 1421 բնակչով և 139 տնտեսությամբ ։
Օլգա Նեթերսոլ
Մահ
Վախճանվել է 1951 թվականի հունվարի 9-ին Անգլիայի Բորնմութ քաղաքում՝ 83 տարեկան հասակում ։ Եղբայրը՝ Լուի Ֆ. Նեթերսոլը, թատերական մենեջեր էր, պրոդյուսեր և մամուլի գործակալ, ինչպես նաև ամերիկացի դերասանուհի և երգչուհի Սադի Մարտինոտի ամուսինը ։
Կերճանիսի գավառակ
Ծանոթագրություններ
Կատեգորիա:Արևմտյան Հայաստանի գավառներ
Համբույրների կրպակը 2
«Համբույրների կրպակը 2» (The Kissing Booth 2), ռեժիսոր Վինս Մարքելոյի սպասվելիք ամերիկյան դեռահասական ռոմանտիկ կատակերգություն։ Սցենարի հեղինակներն են ինքը Մարքելոն և Ջեյ Առնոլդը։ Գլխավոր դերերում են Ջոյ Լին Քինգը, Ջոել Քորթնին և Ջեյքոբ Էլորդին։ Այն 2018 թվականի «Համբույրների կրպակը» ֆիլմի սիքվելն է։
Օլգա Նեթերսոլ
Ժառանգություն
1885 - 1890 թվականների ընթացքում Նեբրասկա նահանգի Օմահա քաղաքում նկարիչ Հերբերտ Ա. Քոլինսը պատկերել է Օլգա Նեթերսոլի դիմանկարը ։
Համբույրների կրպակը 2
Նկարահանումներ
Նկարահանման շրջանն ավարտվել է 2019 թվականի օգոստոսին ։
Ծանոթագրություններ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Նեթֆլիքսի բնօրինակ ծրագրեր Կատեգորիա:Ֆիլմեր դեռահասների համար Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Բրիտանական վեպերի էկրանավորումներ Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:2020 ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Լոս Անջելեսում նկարահանված ֆիլմեր Կատեգորիա:Netflix-ի արտադրության ֆիլմեր
Adobe XD
Adobe XD, վեկտորային գրաֆիկական խմբագրիչ, որը նախատեսված է վեբ կայքերի և բջջային հավելվածների դիզայնի ստեծման համար։ Ծրագիրը մշակվել և թողարկվել է Adobe ընկերության կողմից։ Սա հասանելի է macOS և Windows օպերացիոն համակարգերի համար, ինչպես նաև կա տարբերակ iOS և Android-ի համար ։
Պատմություն
Adobe-ը առաջին անգամ ծրագիրը ցուցադրել է Adobe MAX կոնֆերանսում՝ "Project Comet" անվան ներքո, 2015 թվականի հոկտեմբերին։ Սա կատարվեց ի պատասխան ծաղկում ապրող Sketch ծրագրի, որը ստեղծվել էր 2010 թվականին ։
Առաջին բետա տերբերակը թողարկվել է macOS-ի համար՝ Adobe Experience Design CC անունով, 2016 թվականի մարտի 14-ին ։ Windows 10-ի համար նախատեսված տարբերակը թողարկվել է 2016 թվականի դեկտեմբերի 13-ին ։
Յուրահատկություններ
Adobe XD-ին ստեղծում է բջջային և վեբ հավելվածների օգտատիրոջ միջերես։ Adobe XD-ի ֆունկցիաներից որոշները օգտագործվել էին Adobe-ի նախկին ծրագրերում (օրինակ՝ Illustrator կամ Photoshop) և կան նորություններ ։
Արտաքին հղումներ
Կատեգորիա:Վինդոուզի ծրագրային ապահովում Կատեգորիա:Adobe ծրագրային ապահովումներ Կատեգորիա:Գրաֆիկական ծրագրային ապահովումներ Կատեգորիա:Ծրագրային ապահովում Կատեգորիա:Վեկտորային գրաֆիկական խմբագրիչներ Կատեգորիա:Adobe
Անգլո-բուրական պատերազմի հուշահամալիր (Յոհաննեսբուրգ)
Անգլո-բուրական պատերազմի հուշահամալիր (The Anglo-Boer War Memorial), ի սկզբանե կոչվել է Ռանդ զորագնդի հուշահամալիր՝ նվիրված Վիտվատերստրանդի մարդկանց, որոնք Ռանդի զորագնդին միացել էին որպես Բրիտանական զինվորներ և զոհվել էին Երկրորդ բուրական պատերազմի ժամանակ (1899-1902)։ Հուշարձանը գտնվում է Ռազմական պատմության հարավաֆրիկյան ազգային թանգարանի հարևանությամբ։ 1999 թվականի հոկտեմբերի 10-ին այն նվիրվել է Երկրորդ բուրական պատերազմի ժամանակ զոհված բոլոր մարդկանց և վերանվանվել Անգլո-բուրական պատերազմի հուշահամալիր։
Պատմություն
1902 թվականին Երկրորդ բուրական պատերազմի ավարտից անմիջապես հետո 1902 թվականին Ռանդլորդ սըր Լիոնել Ֆիլիպսը և ուրիշները 1904 թվականին առաջարկեցին կառուցել հուշահամալիր՝ հավերժացնելու պատերազմի ժամանակ զոհված բրիտանացի զինվորների հիշատակը : Հուշահամալիրի հանգանակության համար ստեղծվեց «Ռանդ» զորագնդի հուշահամալիրի կոմիտեն։ 1904 թվականի սեպտեմբերին Կապիտան Ջորջ Ա. Համիլթոն-Դիքսոնն առաջարկեց հուշարձանի համար տարածք գտնել, որտեղ քաղաքային խորհուրդը կսկսի նախագիծը : Յոհաննեսբուրգի քաղաքային խորհուրդը որոշեց, որ հուշահամալիրը կնվիրվի բոլոր նրանց, ովքեր մահացել են պատերազմում, սակայն Ֆիլիպսը և հանձնաժողովը չհամաձայնեցին և շարունակեցին նախագիծը ։ Սըր Լիոնել Ֆիլիպսը և նրա H. Eckstein and Co ընկերությունը հուշահամալիրի համար գնեց 16 հեկտար տարածք Սաքսոնվոլդ պլանտացիայում :
1910 թվականի նոյեմբերի 30-ին Կաննաուտի հերցոգ Արթուրը և Լորդ Մեթյուենը նախքան զորախմբի ուղեկցությամբ Սաքսոնվոլդ պլանտացիա մեկնելը Միլներ այգում վերանայեցին մի խումբ կամավորների (Սաքսոնվոլդ) ։ Հանդիսավոր հավաքի ժամանակ դուքսը դրեց հուշահամալիրի անկյունաքարը ։ Հուշահամալիրի տեղը քաղաքային խորհուրդն ընտրել էր մեկ ամիս առաջ և նախագիծն անավարտ էր ու ճարտարապետ դեռ չկար ։
Սըր Լիոնել Ֆիլիպսն իր անձնական միջոցներից վճարեց հուշահամալիրի գագաթին տեղադրված բրոնզե քանդակի համար՝ որպես ընծա Յոհաննեսբուրգի ժողովրդին : Բրոնզե քանդակը պատվիրեց Հյու Լեյնը, որը հույս ուներ, որ քանդակը կիրականացնի Օգյուստ Ռոդենը, սակայն կանգ առան Նաում Արոնսոնի վրա : Բրոնզե քանդակը նախագծվեց Փարիզում և հուշահամալիրի վրա տեղադրվեց 1914 թվականի ապրիլին՝ դեմքով դեպի արևմուտք : Քանդակի թեմային վերաբերող աղբյուրները տարբեր են, ոմանք այն անվանում են Հաղթանակի հույն հեթանոս աստվածուհի Նիկե, իսկ անգլիական և աֆրիկյան բնակչության հաշտեցման համար այն  հայտնի է որպես խաղաղության հրեշտակ : Ըստ Լաչենս Տրաստի՝ նախնական նախագծում եղել է հաղթական հրեշտակ, վերջնական նախագծում ստացվել է խաղաղության հրեշտակ ։ Հուշարձանը բրիտանացիների դեմ պայքարող աֆրիկյան բնակչության կողմից հայտնի դարձավ որպես Kakiemonument :
1999 թվականի հոկտեմբերի 10-ին հուշարձանը վերանվիրվեց 1899-1902 թվականների Անգլո-բուրական պատերազմի ժամանակ զոհված բոլոր ռասաների ու բոլոր ազգերի տղամարդկանց, կանանց ու երեխաների հիշատակին ։ 2002 թվականի հունիսի 1-ին հուշահամալիրի մոտ նշվեց Անգլո-բուրական պատերազմի ավարտի հարյուրամյա տարելիցը (1902 թվականի մայիսի 31) ։ Արարողության ժամանակ հիշատակվել են ընդհանուր առմամբ 22000 բրիտանացի զինվորներ, 7000 բուրեր, 24000 սևամորթ տղամարդիկ, կանայք ու երեխաներ և 22000 սպիտակամաշկ կանայք և երեխաներ, որոնք զոհվել են պատերազմի ժամանակ կամ համակենտրոնացման ճամբարներում ։
2015 թվականին Յոհաննեսբուրգ քաղաքապետարանը 1000000 ռանդով վերականգնել է հուշահամալիրը, որի ընթացքում քանդակը մաքրվել է և պատվել է պաշտպանական ծածկույթով :
Ծանոթագրություններ
Կատեգորիա:Յոհաննեսբուրգի տեսարժան վայրեր Կատեգորիա:Յոհաննեսբուրգի շենքեր և կառույցներ Կատեգորիա:Էդվին Լաչենսի հուշարձաններ Կատեգորիա:1914 հիմնադրումներ
Քամի (նկար)
Քամի, Կարապետ Ադամյանի՝ ծովափին կերպավորած անձնավորություններից, որը լուսադեմ կանգնած է արևով ողողված ծովափին։ Բոլոր հատկանիշներով կոնկրետ անձնավորությունից պատկերված դիմանկար է՝ հայուհու դիմագծերով, որին նա անվանապես չի կոչել՝ գերադասելով ստեղծել քամու առկայության տպավորություն, նրան պատկերելով դրա հետ կապված համապատասխան արտահայտությամբ։ Նկարը կարելի է անվանել «Աղջիկը քամու պահին»։ Նման միտումը փաստորեն հանդիսանում է ծովափնյա մոտիվով կատարած ստեղծագործությունների շարունակությունը, որոնցում նա նպատակ է հետապնդում՝ շաղկապելով մարդուն բնության երևույթներին։ Տարբերությունը միայն այն է, որ նա այժմ դիմանկարների օգնությամբ է նման խնդիրներ լուծում՝ ցույց տալով ոչ թե երևույթը, այլ դրա հետևանքը՝ բնությանը հատկացնելով չեզոք դեր։
Արտաքին հղումներ
Կատեգորիա:Նկարներ այբբենական կարգով Կատեգորիա:Կարապետ Ադամյանի նկարներ
Կամախի գավառակ
Կամախ, գավառակ Արևմտյան Հայաստանում, Էրզրումի վիլայեթի Երզնկայի գավառում։ Այն մոտավորապես համապատասխանում էր Բարձր Հայք աշխարհի Դարանաղի գավառին։ Թուրքերն անվանումը աղավաղելով կոչել են Եմախ։
Աշխարհագրություն
Ուներ լեռնային տարածք։
Պատմություն
Հայերը բռնի կերպով տեղահան են արվել 1915 թվականի Մեծ եղեռնի ժամանակ։
Բնակչություն
XIX դարի առաջին քառորդում ուներ 168-210 000 բնակիչ, որի մեծամասնությունը հայեր և բռնությամբ մուսուլմանացված հայեր էին։ 1915 թվականի Մեծ եղեռնի նախօրեին մնացել էր ընդամենը 21 հայկական գյուղ՝ մոտ 7000 բնակչով։
Տնտեսություն
Բնակչությունն հիմնականում աճեցնում էր հացահատիկներ, բանջարանաբոստանային կուլտարաներ, բամբակ, պտղատու ծառեր և խաղող։
Օգտակար հանածոներ
Կամախն ուներ արծաթի, պղնձի և երկաթի զգալի պաշարներ։
Վարչական բաժանում
XIX դարի վերջին ուներ 360 գյուղ։
Հայկական նշանավոր գյուղերից էին Թորդանը, Հաղտիկը, Մեծ Արմտանը, Փոքր Մարեգը և այլն։
Պատմամշակութային կառույցներ
1903 թվականին Կամախն ուներ 5 վանք և 11 եկեղեցի։ Նշանավոր վանքերից էին Ավագ վանքը և '''Անարծաթ Ս. Աստվածածինը''' ։
Ծանոթագրություններ
Կատեգորիա:Արևմտյան Հայաստանի գավառներ
Ջավախքի հայ կաթոլիկներ
Ջավախքի հայ կաթոլիկներ (խոսակցական լեզվում՝ «ֆռանգ», «ֆռանկ»), Հռոմի կաթոլիկ եկեղեցու արևելաեվրոպական թեմին պատկանող ազգությամբ հայ ներկայացուցիչներն են, ովքեր հաստատվել են Ախալքալաքի գավառում 19-րդ դարի առաջին կեսին։ Այսօր Վրաստանի Սամցխե-Ջավախքի կաթոլիկների թիվը կազմում է մոտավորապես 50 հազար և տեղաբաշխված է Ախալքալաքի շրջանի Ալաստան, Տուրցխ, Վարևան, Բավրա,Ղազանչի Խուլգումո, Կարտիկամ, Նինոծմինդայի շրջանի Հեշտիա, Ժդանովական, Թորիա, Ուջմանա, Ասփարա, Նոր Խուլգումո, Կաթնատու և Ախալցխայի շրջանի Սուխլիս, Ղուլալիս, Ծղալթբիլա, Ծինուբան, Մոխրեբ (Նիոխրեբ, Աբաթխսև, Ջուլղա) գյուղերում։
Ժամանակագրություն
Սկսած 11-րդ դարից՝ Կիլիկյան Հայաստանի ժամանակաշրջանից, Հռոմեական կաթոլիկ եկեղեցին ձեռնարկում է ծավալուն միսիոներական գործունեություն։ Կաթոլիկություն տարածելու ջանքերը կոորդինացնելու և ավելի արդյունավորելու համար Գրիգոր XV Պապի 1622 թ-ի որոշմամբ հիմնվում է «Հավատի պրոպագանդայի Սուրբ միաբանությունը» ։ Կրոնափոխ էր լինում հատկապես թուրքական գյուղերի և քրդական աշիրեթների հոծ շրջապատման մեջ գտնվող ֆիզիկական բնաջնջման և բռնի իսլամացման երկընտրանքի առջև կանգնած հայ բնակչությունը։ XIX դարի սկզբին կաթոլիկ հայերի համայնքներ կային Բարձր Հայքում և Տայքում, որոնք 1829 թ-ի հոկտեմբերի 7-ին ռուս-թուրքական հաշտության Ադրիանապոլսի պայմանագրի 13-րդ հոդվածի ընձեռած հնարավորություններով հայ հիմնական գաղթականության հետ անցան ռուսական կայսրության սահմանները։ 1830 թ-ի ամռանը Հայ առաքելական եկեղեցու մոտ 58 հազար հետևորդ հայեր Կարապետ արքեպիսկոպոս Բագրատունու և այլ ավագների առաջնորդությամբ, նախապես ստանալով գեներալ Պասկևիչի թույլտվությունը, վերջինիս զորքի հետ հեռանում են իրենց բնակավայրից և հաստատվում ներկայիս Ախալցխայի, Ախալքալաքի և Նինոծմինդայի (Բոգդանովկայի) շրջաններում։ Իրենց տարածքներից հեռանում են նաև հայ կաթոլիկները։ Նույն՝ 1886 թ-ին, միայն Ախալքալաքի գավառում հաշվվում էր 63,8 հազար բնակչություն, որից 46386-ը՝ հայեր (39150-ը՝ առաքելական, 7236-ը՝ կաթոլիկ)։
Նոր ջարդերից խուսափելու համար իր բնակավայրերից հեռանում է և հայ ազգաբնակչությունը՝ գաղթելով դեպի Բակուրիանի և Ծալկայի լեռնային անտառները։ Այդ օրերին Ջավախքի հայախոս երեք՝ Հեշտիա, Ուջմանա, Թորիա և ժամանակին պարտադրանքով թրքախոս դարձած որոշ կաթոլիկ գյուղեր, թուրքական հրամանատարությունից ստանում են այսպես կոչված ‹‹Վեհիբ փաշայի մանդատներ››, որոնք հնարավորություն էին ընձեռում արժանանալու թուրքերի և «մեսխեթցիների» լոյալ վերաբերմունքին։ Արդյունքը լինում է այն, որ նշյալ գյուղերի բնակչությունը չի գաղթում և զերծ է մնում (ի տարբերություն այլ՝ չգաղթած գյուղերի բնակչության) կոտորածներից։ Համաձայն նույն վկայությունների՝ թուրք հրամանատարները այդ գյուղերի բնակիչներին դիմել են հետևյալ կոչով. «Դուք` կաթոլիկներդ, հայեր չեք, այլ ավստրիացի և գերմանացի, դրա համար ձեզ չենք կոտորի, քանի որ հետո միասին ենք ապրելու… դիմում ենք ձեզ, հեռու մնացեք մյուս քրիստոնյաներից … »:
XIX դ. 60-80 թթ. վրացական եկեղեցու՝ հայությանը դավանափոխ անելու սլաքն ուղղված էր հատկապես կաթոլիկություն դավանող հայկական գյուղերին` Բավրայի, Խուլգումոյի, Կարտիկամի, և Տուրցխի բնակչությանը։ Ախալքալաքի գավառապետ իշխան Սմբաթովը աշխարհագիր անցկացնելու ժամանակ փորձել է այս գյուղի բնակիչներին վրաց հոգևորականության պահանջով որպես վրացիներ գրանցել, կաթոլիկ հայերը միահամուռ ընդդիմացել են, ասելով, որ իրենք ոչ թե վրացի են, այլ հայ ։
Լեզու
Ջավախքի հայ կաթոլիկները բաժանվում են 3 մասի՝ մշեցի ֆռանգներ, խաս ֆռանգներ, գբո ֆռանգներ։
1. Մշեցի ֆռանգները Նինոծմինդայի շրջանում հաստատված Հեշտիա, Ուջմանա, Թորիա և նրանցից տեղափոխված Ժդանովական և Կաթնատու գյուղերի բնակիչներն են։ Ինչպես նշվեց, նրանք 1830 թ. Խնուսից գաղթած վերաբնակների սերունդներն են։ «Մշեցի» անունը ստացել են հավանաբար Մշո բարբառով խոսելու պատճառով։ Չնայած հետագա հարյուրամյակի ընթացքում Կարնո բարբառը «հաղթող» դուրս եկավ, այժմ էլ այս գյուղի բնակիչների շրջանում զգացվում է Մշո խոսվածքը։
2. Խաս են կոչվում Ալաստան և Վարևան գյուղերի բնակիչները։ Ալաստանցիների մեկնաբանությամբ սեփական «խասությունը», այսինքն՝ «մաքրությունը», «կատարելությունը» այն է, որ երբևէ թրքախոս չեն եղել։ Այս հանգամանքով էլ իրենք իրենց առանձնացնում են ժամանակին թրքախոս նախկին վելցի կաթոլիկ հայերից։ Համաձայն մեկ այլ բացատրության՝ հարևաններն իրենց «խաս» են կոչում, քանզի միշտ մերժելով լատինածես արարողակարգը, հավատարիմ են մնացել Հայ կաթողիկե եկեղեցու հայածես ավանդույթներին8։
3. «Մշեցի ֆռանգների» կողմից ժամանակին թուրքերեն խոսացող կաթոլիկ հայերին տվել են գբո անունը։ «Գբոներ» նշանակում է կոշտ, կոպիտ մարդ։ «Գբո» են անվանվում Ախալքալաքի Բավրա, Խուլգումո, Կարտիկամ, Տուրցխ և Նինոծմինդայի Ասփարա, Նոր Խուլգումո գյուղերի բնակչությունը։
Հոգևոր –եկեղեցական կյանքը
Սամցխե-Ջավախքի (և ընդհանրապես Վրաստանի) հայերի կաթոլիկ համայնքը ներառված է Հայ կաթոլիկ (կաթողիկե) եկեղեցու Արևելաեվրոպական թեմում (Առաջնորդարանը՝ Գյումրիում) որպես Վրաստանի ճյուղ։ Սամցխե-Ջավախքը բաղկացած է երկու ժողովրդապետությունից՝ Ախալցխայի և Ախալքալաք-Նինոծմինդայի, համապատասխանաբար՝ Ծղալթբիլա (Ս. Խաչ) և Տուրցխ (Ս. Աստվածածին) կենտրոններով։
Օգտագործված գրականության ցանկ
Կատեգորիա:Ջավախք Կատեգորիա:Կաթոլիկ եկեղեցի
I Like It (երգ, Cardi B)
«I Like It», ամերիկացի հիփ-հոփ կատարող Քարդի Բիի երգը, որ թողարկվել է 2018 թվականի մայիսի 16-ին Bad Bunny-ի և J Balvin-ի մասնակցությամբ։ Վերջին երկու կատարողները, ունենալով պուերտոռիկական և կոլումբիական ծագում համապատասխանաբար, երգում են մասամբ իսպաներեն։ Երգը դարձել է Invasion of Privacy ալբոմի չորրորդ սինգլը և հասել առաջին հորիզոնականին ամերիկյան հիթ-շքերթում ։
Պատմություն
«I Like It» երգը լատինո-թրեպ ոճի օրինակ է ։ Այն ներառում է թրեպ երաժշտության և սալսայի տարրեր, ինչպես նաև 1960-ական թվականների «I Like It Like That» երգի սեմփլներ ։ Billboard ամսագրի խմբագիրը նշել է, որ երգը լավ օրինակ է «heavily indebted to the world of Latin hip hop»։ Bad Bunny-ն (ծագմամբ պուերտոռիկացի) ռեփ է կարդում անգլերենով ու իսպաներենով, իսկ J Balvin-ը (ծագմամբ կոլումբիացի) երգում է միայն իսպաներեն ։
2018 թվականի հուլիսի 7-ին սինգլը գլխավորել է ամերիկյան Billboard Hot 100 հիթ-շքերթը։ Այն դարձել է երգչուհու երկրորդ չորթփոփերը «Bodak Yellow» երգից հետո, ինչը դարձել է ռեկորդ ռեփ կատարող կնոջ համար ։ Քարդի Բին դարձել է Լեդի Գագայից հետո առաջին կին մենակատարը, որի դեբյուտային ալբոմից երկու երգեր գլխավորել են հիթ-շքերթը (Լեդի Գագան նման արդյունքի հասել էր 2009 թվականին) ։ Երգն ունեցել է միջազգային հաջողություն՝ ընդգրկվելով լավագույն տասնյակներում մի շարք երգերում, ինչպիսիք են՝ Մեծ Բրիտանիա, Իսպանիա, Կանադա, Նոր Զելանդիա, Պորտուգալիա, Սլովակիա և Շվեյցարիա։
Արձագանքներ
Երգն արժանացել է դրական գնահատականների երաժշտական քննադատների և առցանց հրատարակությունների կողմից, ինչպիսիք են՝ Rolling Stone («ամռան լավագույն հիթ», ռեգգետոնի երկու գլխավոր աստղերի մասնակցությամբ), AllMusic ։ Billboard ամսագիրն այն կոչել է 2018 թվականի առաջին կեսի լավագույն երգ՝ ընդգրկելով իր The 50 Best Songs of 2018 So Far ցանկում և ընթացիկ ամառվա լավագույն Latin song երգ ։
Երաժշտական տեսահոլովակ
Երաժշտական տեսահոլովակի ռեժիսորն է Eif Rivera-ն, իսկ նկարահանումներն անցկացվել են 2018 թվականի մարտին Little Havana-ում (Մայամի, Ֆլորիդա նահանգ, ԱՄՆ) ։ Պրեմիերայի մասին հայտարարվել է մայիսի 23-ին YouTube Music-ում ։ Տեսահոլովակի պրեմիերան կայացել է 2018 թվականի մայիսի 29-ին։ Տեսահոլովակում նկարահանվել են երգի բոլոր երեք կատարողները ։
Արտաքին հղումներ
Կատեգորիա:Քարդի Բիի սինգլներ Կատեգորիա:2018 երգեր Կատեգորիա:Billboard Hot 100 գլխավորած սինգլներ
Նուտան
Նուտան (հինդի` नूतन, ամբողջական անունը` Նուտան Սամարթհ Բահլ, ), հնդիկ դերասանուհի և պրոդյուսեր։ Իր ստեղծագործական կյանքի 40 տարիների ընթացքում նկարահանվել է մոտ 70 կինոնկարում։ Համարվում է հնդկական կինեմատոգրաֆի լավագույն դերասանուհիներից մեկը։ Կանացի լավագույն դերի համար հինգ անգամ արժանացել է Filmfare Awards մրցանակի։ Նշված մրցանակին ներկայացված ռեկորդակիրներից է՝ միայնակ պահելով այն շուրջ 30 տարի (մինչև իր մահը և դեռ 20 տարի էլ հետմահու)։ Այդ ռեկորդը կրկնել է նաև նրա զարմուհին՝ Կաջոլը։ 1974 թվականին պարգևատրվել է կառավարական Պադմա Շրի պարգևով։
Կենսագրություն
Նուտանը ծնվել է Բոմբեյում (ներկայիս՝ Մումբայ)` ռեժիսոր Կումարսեն Սամարթհի և 1930-1940-ական թվականների հայտնի դերասանուհի Շոբհանա Սամարթհի ընտանիքում։ Նուտանը չորս երեխաներից ավագն էր, նա ուներ երկու քույր և մեկ եղբայր։ Նրա քույրը` Տանուջան և վերջինիս երկու դուստրերը՝ Կաջոլն ու Տանիշան նույնպես դերասանուհիներ են։ Դերասանուհի էր նաև Նուտանի մայրական տատը՝ Ռատան Բայը։
Երիտասարդ տարիներից Նուտանը հետաքրքրվում էր երաժշտությամբ ու պարերով։ Նա ուսումնասիրել էր հնդկական դասական կատհակ պարային ոճը և նույնիսկ ելույթ է ունեցել բեմում, ուներ հիանալի ձայն և երգում էր։ 1980-ական թվականներին նա սկսել էր երգել հինդուիզմի կրոնական բհաջան կոչվող երգերը։ Երգերը կարևոր դեր էին խաղում նրա կյանքում։ Կինոյում սկսել է նկարահանվել 14 տարեկանից՝ երբ դեռ սովորում էր դպրոցում։ 18 տարեկանից կրթություն է ստացել Շվեյցարիայում ` կանացի գիշերօթիկ դպրոցում։ 1952 թվականին Նուտանին հաջողվեց հաղթել «Միս Մասուրի» քաղաքային գեղեցկության մրցույթում։
Կինոյում Նուտանն սկսել է նկարահանվել 1950 թվականից՝ «Hamari Beti» ֆիլմում կատարելով երկրորդական դեր։ Ֆիլմը բեմադրել էր նրա մայրը։ Շատ ռեժիսորներ նկատելով նրան, սկսեցին առաջարկել այլ դերեր ևս։ Առաջին հաջողությունը 1951 թվականին նկարահանված «Կանթեղը պետք է վառվի» ֆիլմն էր։ Նույն թվականին նա նկարահանվել է նաև «Nagina» կինոնկարում։ Հետաքրքիրն այն էր, որ այս վերջին ֆիլմը Նուտանն իրավունք չուներ դիտելու, քանի որ այն ուներ տարիքային սահմանափակում, իսկ Նուտանն այդ ժամանակ անչափահաս էր։ 1955 թվականին նա նկարահանվեց «Seema» կինոնկարում, որը նրան բերեց առաջին Filmfare Award մրցանակը։ Մի քանի ֆիլմերում նրա խաղընկերն էր Դև Անանդը։ 1959 թվականին Նուտանը նկարահանվեց Ռաջ Կապուրի հետ միասին՝ «Ցանցառը» ֆիլմում։ Նույն թվականին նա նկարահանվել է Բիմալ Ռոյի «Անձեռնմխելին» կինոնկարում, որը Նուտանին բերեց երկրորդ Filmfare Award մրցանակը։ 1960 թվականին ֆիլմն ընդգրկվել է Կաննի միջազգային կինոփառատոնի մրցութային ծրագրում։ 1963 թվականին նա կրկին նկարահանվել է Բիմալ Ռոյի մոտ։ Դա «Կալանավորուհին» ֆիլմն էր, որի համար Նուտանն արժանացավ երրորդ Filmfare Award մրցանակին։ 2010 թվականին «Կալանավորուհին» ճանաչվեց Նուտանի լավագույն աշխատանքը։
1960-ական թվականներին Նուտանն ամենահարգված դերասանուհիներից մեկն էր։ Նա աշխատել է այն տարիների ճանաչված ռեժիսորների և դերասանների հետ։ Նրա խաղընկերներն են եղել Դև Անանդը, Ռաջ Կապուրը, Սունիլ Դատը, Դհարմենդրան, Դիլիպ Կումարը, Աշոկ Կումարը և Կիշոր Կումարը։ Նուտանը մրցանակներ է ստացել այնպիսի ֆիլմերի համար, ինչպիսիք էին «Տեսակցություն» (1967 թ.), «Վաճառականը» (1973 թ.) և «Ապօրինի որդին» (1978 թ.)։ Այս վերջին ֆիլմի համար Նուտանն արժանացավ իր հինգերորդ Filmfare Award մրցանակին՝ կանացի լավագույն դերի համար։ 1980-ական թվականներին, տարիքի հետ կապված նրան առաջարկում էին արդեն երկրորդական դերեր։ Այդ տարիների նրա ֆիլմերից են «Անմեղ զոհը» (1985 թ.), «Կարմա» (1986 թ.) և այլ ֆիլմեր։ «Անմեղ զոհը» ֆիլմի համար նա ստացել է Filmfare Award մրցանակ՝ կանացի երկրորդ պլանի լավագույն դերի համար։ Իր կենդանության օրոք վերջին թողարկված ֆիլմը «Վրեժ օրենքի անունից» (1989 թ.) կինոնկարն էր, իսկ ևս երկու ֆիլմ թողարկվել են արդեն նրա մահվանից հետո։
Անձնական կյանքը
1959 թվականին Նուտանն ամուսնացել է զինվորական սպա Ռաջնիշ Բահլի հետ։ 1961 թվականին ծնվել է նրանց որդին՝ այժմ դերասան Մոհնիշ Բահլը։ 1989 թվականին Նուտանի առողջությունը վատթարացավ։ Նրա մոտ հայտնաբերվել էր թոքերի քաղցկեղ, որի պատճառով էլ նա մահացել է 1991 թվականի փետրվարի 21-ին` Մումբայում։
Ծանոթագրություններ
Կատեգորիա:Հնդիկ դերասանուհիներ Կատեգորիա:Հնդիկ պրոդյուսերներ Կատեգորիա:Անձինք նամականիշերի վրա Կատեգորիա:Հնդիկ կինոդերասաններ
Քարաման (քաղաք)
Քարաման (Լարինդա), քաղաք և շրջան Հարավային Թուրքիայի կենտրոնական մասում։ Քարամանի մարզի (վիալեթ) վարչական կենտրոնը։ 2000 թվականի մարդահամարի տվյալներով նահանգի բնակչությունը կազմում է 231 872 մարդ, որոնցից 132 064-ը բնակվում է Քարաման քաղաքում ։ Տարածքը զբաղեցնում է 3686 հա ։
Պատմություն
Հալկոլիտի դարաշրջանում Քարամանի մոտ գոյություն է ունեցել հնագույն նախաքաղաք, պայմանականորեն անվանել են Ջանհասան։
Քարամանը հիմնադրվել է անտիկ ժամանակաշրջանում և ունեցել է Լարինդա անունը։ Ալեքսանդր Մակեդոնացու նվաճումների ժամանակ քաղաքը նվաճվել է նրա զորավար Պերդիկայի կողմից։ Շուտով Քարաման դառնում է Իսավրի ծովահենության կենտրոնը։ Հետագայում քաղաքը հռոմեացիների կողմից նվաճվել է, իսկ 4-րդ դարում դարձել է բյուզանդական և նրա ազդեցության տակ է եղել մինչև 1070-ական թվականների թուրք սելջուկների նվաճումը։
1190 թվականին, Խաչակրաց երրորդ արշավանքի ժամանակ, քաղաքը օկուպացվել է Ֆրիդրիխ I Շիկամորուսի կողմից։ 1275 թվականին Քարամանը դառնում է թուրքական Քարամանիդ էմիրության կենտրոնը (իսկ հետո նաև մարզի)։ 1468 թվականին քաղաքը նվաճվել է օսմանյան կայսրության կողմից։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Թուրքիայի քաղաքներ Կատեգորիա:Քարամանի մարզի բնակավայրեր
Զալիվնոյ (այլ կիրառումներ)
Զալիվնոյ, կարող է վերաբերել՝
Ջալիլ Զանդի
Ջալիլ Զանդի, իրանցի օդուժային զինվորական, օդաչու-աս, Իրանի Իսլամական Հանրապետության ռազմաօդային ուժերի բրիգադի գեներալ։ Մասնակցել է Իրան-իրաքյան պատերազմում՝ օդային մարտերում արձանգրած ցուցանիշների շնորհիվ համարվելով տվյալ ռազմական հակամարտության ամենահաջող օդաչուն ։
Պատերազմի ընթացքում «F-14 Tomcat» կործանիչով հաղթանակ է տարել 11 օդային մարտում (8-ը հաստատված, 3-ը՝ հավանական)՝ շարքից հանելով չորս «МиГ-23»-ի, երկու «Су-22»-ի, երկու «МиГ-21»-ի և երեք «Mirage F1»-ի։
Համարվում է նաև «F-14 Tomcat» կործանիչի պատմության ամենաբարձր ցուցանիշը վայելող օդաչուն։
Արտաքին հղումներ
Կատեգորիա:1951 ծնունդներ Կատեգորիա:2001 մահեր Կատեգորիա:Իրանցի զինվորականներ Կատեգորիա:Իրանցի գեներալներ
Իվան Նագիբին
Իվան Ալեքսանդրովիչ Նագիբին (ռուսերեն՝ Ива́н Алекса́ндрович Наги́бин, ), ռուս ֆուտբոլիստ, Չիտա ակումբի կիսապաշտպանն է։
Կարիերա
Չիտա ակումբի սանն է։ 2010 թ․ հունվարի 10-ին տեղափոխվել է Սիբիր, որի հետ կնքել է 3 տարվա պայմանագիր ։ Ֆուտբոլիստն առաջարկներ էր ստացել նաև Տոմ և Կռիլյա Սովետով ակումբներից ։ Պրեմիեր Լիգայում իր մեկնարկային հանդիպումն անցկացրել է 2010 թ․ մարտի 14֊ին, երբ թիմը մրցում էր Տերեկի հետ։ Առաջնությունում իր առաջին գոլը խփել է 2010 թ․ մայիսի 2-ին, երբ թիմը մրցում էր Ռոստովի հետ։
2012 թ․ հուլիսի 18-ին Նագիբինը տեղափոխվել է Տոմ, որի հետ կնքել է 2 տարվա պայմանագիր։ Նոր ակումբի կազմում մեկնարկային հանդիպումն անկացրել է հուլիսի 23-ին, երբ թիմը մրցում էր Սիբիրի հետ։ Հաջորդ խաղում՝ հուլիսի 30-ին, խփում է իր առաջին գոլը, երբ թիմը մրցում էր Խիմկիի հետ։
Հղումներ
Կատեգորիա:1986 ծնունդներ Կատեգորիա:Մարտի 21 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Ֆուտբոլի կիսապաշտպաններ Կատեգորիա:Ռուս ֆուտբոլիստներ Կատեգորիա:Ուֆայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Հյուսիսային Կովկաս
Հյուսիսային Կովկաս, ընդգրկում է Նախակովկասը և Մեծ Կովկասի հյուսիսային լանջը։ Հյուսիսային Կովկասում են Ռոստովի մարզի հարավային մասը, Կրասնոդարի, Ստավրոպոլի երկրամասերը, Կաբարդինո-Բալկարական, Հյուսիս-Օսեթական, Չեչենա-Ինգուշական, Դաղստանի ինքնավար հանրապետությունները, որոնք կազմում էին նախկին ԽՍՀՄ-ի Հյուսիս-Կովկասյան տնտեսական շրջանը։
Իսլամը Հյուսիսային Կովկասում
Մշտապես խիտ բնակեցված Կովկասի լեռնային և մասամբ նախալեռնային շրջանները վաղ միջնադարում իրենցից ներկայացնում էին բազմաթիվ ցեղերի կուտակումներ։ Դեռ հնուց Լեռնային Կովկասը շատ ժողովուրդների համար ապաստարան է եղել։
Հյուսիսային Կովկասի տարբեր ազգային խմբերի փոխազդեցությունն արտացոլվել է նրանց լեզվի, մարդաբանական տեսակի, նյութական և հոգևոր մշակույթի առանձնահատկություններում։
Հյուսիսային Կովկասի բնիկ ժողովուրդներն են ադիգները, ավարները, լակցիները, դարգինները, ինգուշները, կաբարդինո-բալկարները, չերկեսները, օսերը և չեչենները։
Հյուսիսային Կովկասը հնուց բնակեցված էր ադիգների նախնիներով, ովքեր հայտնի են նաև որպես ղաշաղներ կամ զիքեր։ Ադիգեական ցեղերը վաղ միջնադարում համարվում էին Կովկասի ամենաբազմաքանակ ժողովուրդներից մեկը` զիջելով միայն ալաններին։ Նրանք միշտ մասնատված էին և թշնամացած էին ոչ միայն իրենց հարևանների, այլև միմյանց հետ։ Ադիգները` որպես Հյուսիսային Կովկասի բնիկ ժողովուրդներ, ունեն “ադիգե” էթնոնիմը։
Հնագույն ժամանակներում իրենց “ադիգե” էին կոչում նաև չերկեսները։ Չերկեսների էթնիկական ձևավորումը տեղի է ունեցել հին ադիգեական ցեղերի հիման վրա, ովքեր բնակեցված էին ժամանակակից Չերկեսիայի տարածքում։ “Չերկես” տերմինի ծագումը կապված է 13-րդ դարի քաղաքական իրադարձությունների հետ։
Ավարները, ագուլները, անդինները, արչինները, բեժտինները, բոտլիհները, հինուհները ձևավորում են Դաղստանի ժողովուրդների ամբողջությունը։ Չեչենների և ինգուշների նախնիներն են համարվում վայնախները։ Ինգուշների ինքնանվանումը գիտնականների մեծ մասի կողմից թարգմանաբար նշանակում է “աշտարակների բնակիչներ”: Ինգուշական աշտարակները համարվում են Հյուսիսային Կովկասի խորհրդանիշներից մեկը։ “Ինգուշը” ժողովրդի ռուսական անվանումն է, որն առաջին անգամ ռուսական աղբյուրներում հայտնվել է 18-րդ դարում և ծագում է 17-րդ դարում ինգուշների կողմից հիմնված Անգուշտ բնակավայրի անվանումից։ Չեչենները Հյուսիսային Կովկասի ամենաբազմաքանակ ժողովուրդն են։ Չեչենների էթնոնիմն է “նոխչո” (հին անվանումը` “նախչա”, որը թարգմանաբար “նախ” վայնախական բառից նշանակում է ժողովուրդ, մարդիկ)։
Մեքսիկայի առաջին հանրապետություն
Մեքսիկայի առաջին հանրապետություն կամ Առաջին Համադաշնություն (Primera República Federal), նախկին պետություն Հյուսիսային Ամերիկայում։
Հյուսիսային Կովկաս
Իսլամը Հյուսիսային Կովկասում
Օսերը համարվում են ալանների սերունդները, ովքեր Կովկասում հիշատակվում են մեր թվարկության 1-ին հազարամյակի սկզբներից, թեև, անկասկած, նրանք այստեղ են եկել ավելի վաղ։ Այս ժողովրդի պատմությունը համարվում է բարդ ուսումնասիրության համար։ Բազմաթիվ գիտնականների մի քանի սերունդների ուսումնասիրությունները հաստատել են, որ օսերի էթնոգենեզը նախևառաջ Հյուսիսային Կովկասի սկյութա-սարմատա-ալանական ցեղերի երկարատև ներքին զարգացման արդյունք է։
Մեքսիկայի առաջին հանրապետություն
Եղել է Մեքսիկայի պատմության մեջ առաջին հանրապետական կառավարմամբ երկիրը։ Երկրի պաշտոնական անվանումն է Մեքսիկայի Միացյալ Նահանգներ, սակայն այն հաճախ անվանվում էր նաև Մեքսիկայի Համադաշնություն։
Հյուսիսային Կովկաս
Իսլամը Հյուսիսային Կովկասում
7-րդ դարի կեսերից արաբները Դաղստանի գրաված շրջաններում սկսեցին տարածել իսլամ։ Միաժամանակ նրանք դիմում էին ոչ միայն զենքի ուժին, այլև խաղաղ միջոցների, հաճախ` հարկային քաղաքականության։ Նրանք, ովքեր ընդունում էին իսլամ, ազատվում էին շնչահարկից, երբեմն էլ հողահարկից։ Շատ չանցած արաբները սկսեցին նաև միսիոներական գործունեություն։ Դրա արդյունքում որոշ ժամանակ անց իսլամը սկսեց տարածվել Դաղստանի լեռնային շրջաններում։ Այս գործընթացը տևեց հարյուրամյակ, ընդ որում բնակչության նշանակալի մասը, հատկապես լեռների բնակիչները մնում էին նախկին հավատալիքների հետևորդները մինչև 15-րդ դարի վերջը։
Մեքսիկայի առաջին հանրապետություն
Մեքսիկայի առաջին հանրապետություն հյուսիսում ընդհանուր սահման ուներ Ամերիկայի Միացյալ Նահանգների հետ։ Հարավից և արևմուտքից ափերը ողողում են Խաղաղ օվկիանոսի ջրերը։
Հյուսիսային Կովկաս
Իսլամը Հյուսիսային Կովկասում
Հատկանշական է, որ իսլամի երկրպագուներ էին դառնում նախ և առաջ տեղական ֆեոդալները։ Ամբողջ մուսուլմանական կրոնը համակված էր հնազանդության գաղափարով, որը համապատասխանում էր իրենց դասակարգային հետաքրքրություններին։ Այն օգնում էր աշխատող լեռնականներին պահել հնազանդության մեջ և նրանց շեղել դասակարգային պայքարից ու հեղափոխական գործողություններից։ Ֆեոդալները ստիպում էին իրենց գյուղացիներին ընդունել նոր կրոնը։ Կարելի է ասել, որ այն ծնվել է ֆեոդալիզմի պայմաններում և ամենից լավ ծառայում էր ֆեոդալական դասակարգին։
Մեքսիկայի առաջին հանրապետություն
Երկրի հարավարևելյան մասում գտնվում է Կենտրոնական Ամերիկան և Կարիբյան ավազանը, իսկ արևելքում՝ Մեքսիկական ծոցը ։
Հյուսիսային Կովկաս
Իսլամը Հյուսիսային Կովկասում
Ինչպես մյուս երկրներին ու ժողովուրդներին, չեչենա-ինգուշական ժողովրդին նույնպես իսլամը բռնությամբ էր պարտադրվում։ Դա անում էր տեղական ֆեոդալական վերնախավը արաբ և այլ միսիոներների օգնությամբ։ Ժողովրդական զանգվածները ջանում էին հավատարիմ մնալ հին հեթանոսական աստվածներին։